
CONVOCATÒRIA DE  LES BASES REGULADORES PER A LA CONCESSIÓ DE  PRESTACIONS SOCIALS DE CARÀCTER ECONÒMIC D’URGÈNCIA SOCIAL I ALTRES AJUTS SOCIALS PER L’ANY 2024

1.- Convocatòria i objecte

La present convocatòria es regula per les bases de per la concessió de prestacions socials de caràcter econòmic d’urgència social i altres ajuts socials aprovades per la Junta de Govern Local el 29 de novembre de 2021 i publicades al Butlletí oficial de la Província de Barcelona en data 07 de desembre de 2021.


2.- Període d’execució

El termini ordinari de presentació de sol·licituds serà des de l’endemà de la publicació de la present convocatòria  BUTLLETÍ OFICIAL DE LA PROVÍNCIA i finalitza el 31 de desembre de 2024.


3.- Criteris objectius d’atorgament de les prestacions

3.1. Criteris específics d’algunes de les prestacions

Com a màxim es subvencionarà amb sis rebuts de subministraments, amb un màxim de 150€ per rebut. 
A petició del/la sol·licitant, també es podran abonar tres rebuts  per un màxim de 300€ per rebut.
Quan en una unitat familiar, l’única font d’ingressos siguin pensions de jubilació, invalidesa, viduïtat i/o orfandat, sense possibilitat d’accedir al mon laboral per part de cap membre de la unitat familiar,  si l’ import del pagament de l’habitatge és igual o superior a la meitat dels ingressos totals, el número màxim de rebuts subvencionats serà de deu.

També s’atorgarà una prestació social de caràcter econòmic per l’adquisició d’alimentació bàsica durant quatre mesos a l’any, ampliable a tres mesos més quan es valori una situació d’extrema pobresa, preferiblement amb infants. 
Definim alimentació bàsica com:

· Productes alimentaris bàsics (arròs, verdures, oli, carn, peix...)
· Productes d’higiene personal no estètics (gel, pasta de dents, higiene íntima femenina...)
· Productes d’higiene de la llar (detergent roba, paper higiènic...)
· Productes d’higiene del nadó ( bolquers, sabó, ...)


L’import inicial de la prestació serà de 40€ al mes augmentant en 20€ al mes, per cada membre de la unitat familiar. Independentment dels membres de la unitat familiar el màxim atorgat serà de 150€ al mes.
Per tal de rebre la prestació al mes següent el sol·licitant haurà d’aportar la justificació abans del dia 20 del mes que correspongui.

L’ajut per tractament psicològic per adults, serà un únic ajut de 400,00€, el qual es podrà obtenir si s’obté un mínim de 5 punts, sumant els criteris socials i econòmics. L’import màxim per tractament odontològic i ulleres serà de 200,00€.

No es podran sol·licitar ajuts que l’import total sigui inferior a 10,00€.

En les prestacions per medicaments es concedirà la totalitat del sol·licitat prèvia recepta mèdica expedida per la sanitat pública.

L’ import de la suma dels ajuts d’accés i manteniment de l’habitatge, alimentació, higiene, roba i calçat serà de com a màxim de 1.000€ per nucli familiar. En situacions d’extrema pobresa, aquesta quantitat podrà ser incrementada, com a màxim en un 50% més, és a dir 500€ més pel mateix any.

L’allotjament d’urgència es concedirà com a màxim un mes, excepte quan hi hagi la possibilitat d’obtenir un recurs habitacional que prorrogarem l’ajut fins que aquest es resolgui. 

3.2 Definició d’unitat familiar

Definim la unitat familiar com el grup de convivència per matrimoni o relació estable anàloga,  i en cas que n’hi hagin,  els fills de tots dos o d’un membre de la parella –propis o en acolliment- que en depenguin econòmicament  i  nucli de convivència familiar com el conjunt de 2 o més unitats familiars que conviuen al mateix domicili i/o estan emparentades.

Quan una unitat familiar convisqui amb una altra per raó de parentesc es tindran en compte els ingressos de tots els que conviuen quan l’ajut sol·licitat repercuteixi en la totalitat dels que comparteixen l’habitatge.
També, degut a l’actual situació de  precarietat en l’habitatge, encara que no existeixi parentesc entre els convivents, en cas que l’ajut repercuteixi en tots els membres es podrà sol·licitar de forma conjunta.

3.3. Criteris econòmics

S’estableixen uns criteris per valorar la concessió de les prestacions econòmiques   d’urgència social i altres prestacions socials.
Pel que fa als criteris econòmics prenem com a referència l’indicador de renda de suficiència de Catalunya (IRSC) per l’any en curs.

Per establir la situació econòmica es consideraran els ingressos que s’obtenen en els tres mesos anteriors a fer la sol·licitud de l’ajut. Per establir el còmput d’ingressos es valoraran:
- Ingressos del treball per compte aliena
- Beneficis i pèrdues del treball per compte pròpia
- Prestacions socials excepte les derivades de l’atenció a la dependència
- Transferències rebudes i pagades a altres llars
- Ingressos percebuts per infants

Per a calcular la renda disponible es descomptarà al total d’ingressos l’accés a l’habitatge. L’ import màxim que es descomptarà per l’accés a l’habitatge serà de 700,00€ mensuals.
Quan en un mateix nucli de convivència i convisquin vàries unitats familiars, és sol·licitarà una declaració jurada on s’especifiqui com es reparteixen les despeses de l’habitatge. 
Per cada membre de la unitat més, s’augmentarà en un 30% la renda disponible màxima.
A efectes de la barem final la situació econòmica es valorarà segons la puntuació consignada a la taula següent:

	Taula de puntuació per la valoració econòmica segons el tram de renda disponible
	PUNTS 

	Renda inferior al 33,3% del màxim mensual establert als requisits econòmics segons tipologia de la unitat de convivència.
	7 punts

	Renda entre el 33,4 i el 66,6% del màxim mensual establert als requisits econòmics segons tipologia de la unitat de convivència. 
	5 punts

	Renda entre el 66,7 i el 100% del màxim mensual establert als requisits econòmics segons tipologia de la unitat de convivència
	3 punts



3.4. Criteris socials

Per establir la situació social el/la professional de referència dels serveis socials bàsics municipals avaluarà les mancances, necessitats i factors discrecionals de cada unitat familiar de convivència.  
Es consideraran de forma especial aquells casos en que s’identifiquin  mancances lligades a les necessitats bàsiques que rebran la màxima puntuació en la valoració social (3 punts).
El personal tècnic avaluarà per a cada unitat familiar de convivència la presència de les situacions de mancança i necessitats social i determinarà la puntuació resultant fins a un valor màxim de 3 punts. 
Complementàriament, el professional podrà valorar l’existència d’altres factors discrecionals que afavoreixin o dificultin l’eficàcia en l’assoliment dels objectius socials de la  prestació econòmica. Aquests factors són puntuats a discreció pel professional fins completar la valoració social.
La puntuació de la valoració social de la unitat familiar de convivència serà de com a màxim de 3 punts.

Les prestacions concedides no podran ser invocades com a precedent per a l’obtenció de noves prestacions.

És un criteri rellevant per a l’atorgament que la prestació econòmica atorgada contribueixi a la resolució definitiva de la situació carencial.

Les prestacions regulades en el present programa són intransferibles i, per tant, no podran oferir-se en garantia d’obligacions, ser objecte de cessió total o parcial, compensació o descompte, excepte per al reintegrament de les prestacions indegudament percebudes, i/o retenció o embargament, excepte en els supòsits i amb els límits previstos en la legislació general de l’Estat que resulti aplicable.

En el supòsit que concorrin varies persones sol·licitants d’una mateixa unitat familiar de convivència per fer front a la mateixa despesa, només es podrà concedir a una d’elles, promovent l’acord entre les parts interessades.

	Hi ha mancances en els següents àmbits i/o s’observen les següents situacions?
	Sí
	No

	Bloc 1. Mancances lligades a necessitats bàsiques
	
	

	Dèficit en les condicions d’alimentació i higiene personal
	
	

	Dificultat en l’accés o manteniment de l’habitatge i/o de les seves condicions d’accessibilitat, habitabilitat o equipament 
	
	

	Bloc 2. Altres situacions o mancances
	
	

	Composició de la unitat de convivència que determini una situació de risc o desigualtat
(monoparentals, persones soles, gent gran, etc.)
	
	

	Membre/s amb problemes de salut
	
	

	Membre/s amb discapacitat / malaltia mental
	
	

	Membre/s amb necessitats educatives especials
	
	

	Existència de situació de risc per a menors o persones vulnerables per raó de dèficits convivencials: 
(conflicte, abandonament, maltractament, abús, etc.)
	
	

	Existència de situació de risc per a menors o altres persones vulnerables per raó de l’existència d’altres problemàtiques: 
(consum de substàncies tòxiques, drogodependències, empresonament d’algun membre, explotació laboral, etc.)
	
	



	Factors discrecionals
	Sí
	No

	Membre/s amb ocupació activa 
	
	

	Membre/s en recerca activa de feina
	
	

	Existència de xarxa de suport
(familiar, social)
	
	

	Existència de compromís amb el Pla de Treball Social de la Unitat de Convivència
	
	



El/la tècnic/a social omplirà el quadre indicant si hi ha o no mancances i/o situacions llistades en el quadre, d’acord amb la valoració social que faci de la situació del / de la sol·licitant de la prestació econòmica. 
La puntuació s’obtindrà de la següent forma: 

	Nombre i tipus de mancances
	Punts 

	Amb una observació positiva del bloc 1 (no caldrà la valoració posterior de les situacions del bloc 2 o la consideració de factors positius, ja que s’atorguen el màxim de punts).
	3 punts

	Amb dues observacions positives o més del bloc 2
	3 punts

	Amb una observació positiva del bloc 2
	1,5 punt




	Factors complementaris
	Punts 

	(complementaris a la valoració social, amb justificació a l’informe i amb un valor entre -3 i +3 punts)
	Discrecional



El percentatge de cofinançament per part de l’Ajuntament es determinarà segons la següent taula:
	de 3 a 5 punts
	60%

	de 5,1 a 7,5 punts
	80%

	de 7,6 a 10 punts
	95%




A criteri professional, quan es sospita de falsedat en les dades o es dona una precarietat econòmica per una distribució dels ingressos no dirigits a cobrir les necessitats bàsiques d’alimentació, habitatge i/o salut és podrà denegar l’ajut sol·licitat.

3.5. Criteris d’excepcionalitat o emergència

Quan es produeixi una situació d’emergència o excepcionalitat, valorada pel professional referent,  la despesa ocasionada pels ajuts que puguin concedir , no serà computable en l’ import màxima rebre per nucli familiar. 
En situacions excepcionals, quan els serveis socials bàsics ho considerin oportú, sobretot quan hi hagin menors valorats de  risc o vulnerabilitat,  i ho proposi el professional referent, prèvia autorització del/la cap de servei i el regidor/a de Serveis Socials,   es podrà accedir a l’ajut malgrat no complir els requisits. També es podrà concedir la totalitat de l’ajut sol·licitat.

4.- Documentació que cal aportar

Caldrà aportar com a mínim la següent documentació, si s’escau:

· Imprès de sol·licitud normalitzada 
· Títol de família nombrosa/monoparental
· Certificat de discapacitat
· Quan hi hagi més d’una unitat familiar dins del nucli de convivència, declaració jurada especificant com es distribueixen les despeses de l’habitatge
· Sentència de separació o divorci i conveni regulador. En el cas d’incompliment en el pagament de la pensió d’aliments la denúncia corresponent
· Nòmines dels últims tres mesos del tots els membres de la unitat familiar majors de 16 anys, excepte els ingressos obtinguts d’altres administracions com la Seguretat Socials o lNEM que es faran les consultes des de l’Ajuntament. També es consultarà la vida laboral. Aquestes consultes es duran a terme sempre que l’ajuntament disposi de la corresponent autorització
· Declaració jurada quan els ingressos s’obtinguin sense declarar
· Rebut de pagament de l’habitatge
· Extractes bancaris o llibreta d’estalvis dels tres últims mesos dels majors de 16 anys de la unitat familiar, on constin els moviments i el saldo
· Full de dades bancàries
· Factura o pressupost objecte de l’ajut
· Altre documentació requerida per tal de poder fer la valoració de la prestació.


5.- Import i partida pressupostària  

[bookmark: _GoBack]El pressupost màxim que es destinarà aquest any 2024 pels ajuts de la present convocatòria seran partida 1223148100 Atenció a les famílies 70.000,00€ i de la partida 1223148106 Ajuts cursos educació 1.000,00€, total 71.000,00€.

6.- Termini, forma i  lloc de presentació de les sol·licituds

El termini de presentació de les sol·licituds començarà amb la publicació de l’extracte de la convocatòria única en la data que estableixi la convocatòria.

Les sol·licituds, degudament complimentades, i la documentació necessària s’hauran d’entregar a l’Edifici de Can Mas Bagà, Av. Mas Bagà, 24. També es podran presentar en qualsevol dels llocs que preveu l’article 16.4 de la Llei 39/2015.

La presentació de la sol·licitud de subvenció pressuposa el coneixement i l’acceptació de les normes que la regulen. 

7.- Rectificació de defectes o omissions en la documentació

En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.

8.- Procediment de concessió

El procediment de concessió de les subvencions regulades a les Bases Reguladores serà el de concurrència competitiva.
L’extracte de la convocatòria que regirà aquest procediment es publicarà, a través de la Base de Dades Nacional de Subvencions, al Butlletí Oficial de la Província de Barcelona.

9.-  Òrgans competents per a la instrucció i la proposta de concessió

L’òrgan responsable de la instrucció del procediment per a l’atorgament de les prestacions prevista en les presents bases és la Regidoria d’Acció Social.

Correspon a l’equip realitzar d’ofici quantes actuacions estimi necessàries per a la determinació, coneixement i comprovació de les dades, en base a les quals ha de pronunciar-se en la resolució. Un cop avaluades les sol·licituds, l’equip emetrà l’informe en el qual es concreti el resultat de l’avaluació efectuada.
Els criteris de valoració queden reflectits en les bases que regulen la present convocatòria.

L’òrgan responsable de la resolució del procediment per a l’atorgament de les prestacions serà la Junta de Govern Local en virtut de les delegacions efectuades per l’alcaldia.

10.-  Termini de resolució i de notificació

El termini per a l’atorgament de la prestació serà, com a màxim, de tres mesos a comptar des de la data de presentació de sol·licituds.

Un cop acordada la concessió de la prestació, aquestes seran notificades a les persones interessades i al proveïdor del servei, en cas que s’endossi el pagament,  en un termini màxim de 15 dies des de la data d’aprovació de la resolució, d’acord amb allò previst a l’article 40 de la Llei 39/2015, de 1 d’octubre, del Procediment Administratiu Comú de les Administracions Públiques.

La manca de resolució dins el termini indicat tindrà efectes desestimatoris.

11.- Acceptació de la prestació

Els/les beneficiaris/àries, una vegada se’ls hagi comunicat l’acord de concessió, hauran d’acceptar sense reserves la prestació així com les condicions imposades en la concessió. 

S’entendrà preveure l’acceptació tàcita pel transcurs d’un mes a partir de la recepció de l’indicat acord, sense manifestar expressament les seves objeccions.

12.- Despeses subvencionables

Amb caràcter general es consideraran despeses subvencionables aquelles que de manera indubtable responguin a la naturalesa de l’activitat subvencionada, i s’efectuïn en el termini establert. En cap cas el seu cost podrà ser superior al preu de mercat.

13.- Forma de pagament

El pagament de la prestació s’efectuarà segons les previsions econòmiques de l’Ajuntament, tenint en compte la naturalesa de la prestació.
Es podrà, a petició del/la sol·licitant, endossar el pagament al proveïdor de la prestació.

14.- Termini i forma de justificació

La prestació atorgada haurà de justificar-se aportant la documentació que acredita que ha estat utilitzada pel fi pel qual ha estat otorgada..

15.-  Deficiències en la justificació

En el cas que els documents presentats com a justificació fossin incorrectes o incomplets, es comunicarà a l’interessat/ada la necessitat de subsanar les anomalies detectades en un termini màxim improrrogable de deu dies hàbils, a comptar de l’endemà  que sigui notificat.


16.- Mesures de garantia

Els/les beneficiaris/àries quedaran exonerats de la presentació de garanties del pagament de la prestació, en atenció a la seva naturalesa així com a la dels seus/de les seves beneficiaris/àries.

17.- Circumstàncies que poden donar lloc a la modificació de la resolució

Amb posterioritat a l’acord de concessió i abans de la finalització del termini d’execució de l’activitat subvencionada, es podrà modificar, d’ofici o prèvia sol·licitud del/de la beneficiari/ària, l’import, l’activitat, el termini d’execució, el de justificació i altres obligacions, quan no es perjudiquin els interessos de tercers i es doni algun dels supòsits següents:

1. Quan es produeixi una alteració en les condicions que van determinar la concessió de la subvenció.
1. Quan el/la beneficiari/ària hagi obtingut per a la mateixa actuació altres prestacions, ajuts o aportacions de qualsevol origen, públic o privat, que sumats als de l’Ajuntament superin el cost total del projecte o de l’activitat subvencionada.
1. Quan el/la beneficiari/ària no hagi justificat adequadament la totalitat de l’ import exigit a les bases.

18.- Compatibilitat amb d’altres prestacions

La prestació atorgada serà compatible amb qualsevol altra concedida per altres administracions o ens públics o privats.

Tanmateix, l’ import total de les prestacions rebudes per la mateixa finalitat no podrà superar el cost total del projecte/activitat a desenvolupar.

Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

19.- Publicitat de les prestacions concedides

Les prestacions atorgades a l’empara d’aquestes bases seran objecte de publicitat, amb indicació de la convocatòria, l’aplicació pressupostària, el/la beneficiari/ària, la quantitat concedida, la finalitat de la prestació, els diferents projectes o programes subvencionats i els participants en cada projecte o programa subvencionat, conforme es vagin publicant al Sistema Nacional de Publicitat de Subvencions, a través de la seva tramesa a la Base de Dades Nacional de Subvencions.


20.- Causes de reintegrament 

1. Quan a conseqüència de l’anul·lació, revocació o de la revisió de la prestació, l’ import definitiu d’aquesta sigui inferior a l ’import pagat, el/la perceptor/a estarà obligat a reintegrar l’excés. 

2. Així mateix, també estarà obligat a reintegrar, el/la sol·licitant que hagi percebut la prestació falsejant les condicions exigides o amagant aquelles que haguessin impedit la seva concessió; per incompliment total o parcial de l’objectiu de l’activitat o del projecte; per incompliment de l’obligació de justificar en els terminis establerts; per resistència o obstrucció a les actuacions de comprovació i de control financer.

3. Procedirà el reintegrament per part del/de la sol·licitant de la totalitat o part de les quantitats percebudes, i l’exigència de l’ interès de demora des del moment del pagament de la prestació fins a la data en què s’acordi la procedència del reintegrament.

21.- Obligats al reintegrament  

Respondran solidàriament els membres de la unitat familiar que gaudeixin de la condició de persones beneficiàries.

22.- Règim jurídic supletori

En tot el que no preveuen expressament en les  bases, les Bases d'Execució del Pressupost General pel present exercici, la Llei 39/2015, de 1 d’octubre, del Procediment Administratiu Comú de les Administracions Públiques, la Llei 40/2015, de 1 d’octubre, de Règim Jurídic del Sector Público, i la resta de legislació concordant.

